title: Pedro Arrojo Agudo
text: Pedro Arrojo Agudo (Madrit, 1951) ye un profesor d'a Universidat de Zaragoza, doctor en Fisicas e investigador d'a economía de l'augua.
  
  Actualment ye profesor emerito d'o Departamento d'Analís Economico y diputau con o partiu politico Podemos en o Congreso d'os Deputados por a provincia de Zaragoza.
  
  Biografía 
  Naixito de Madrit, se crió en Granada y se tresladó a vivir ta Zaragoza en 1970 ta seguir os estudeos de Fisicas, a on se doctoró con una tesi sobre mecanica de fluidos. En la dita universidat, ha estau vicedecano d'a Facultat d'Economicas e Interpresarials, delegato d'o retor en o Centro de Calculo y vicerretor.
  
  A suyas investigacions están centradas, dende fa 15 anyadas, en a economía de l'agua.
  
  Actualment ye profesor emerito d'o Departamento d'Analís Economico y diputau con o partiu politico Podemos en o Congreso d'os Deputados por a provincia de Zaragoza.
  
  Nueva cultura de l'augua 
  La nueva cultura de l'agua  ye un concepto lanzau dende los movimientos socials de Zaragoza, d'an surche la Fundación Nueva Cultura de l'Agua (FNCA) y d'a quala Pedro Arrojo ye fundador. Los obchectivos d'a fundación son o fomento d'iniciativas de I+D, educación, cooperación ta o desarrollo y defensión d'o meyo ambient, relacionaus con l'augua.
  
  Premio Goldman 
  
  Arrojo recibió lo Premio Goldman de Medio Ambient en a categoría Europa, por haber sabiu conchugar o suyo saber y fer profesionals con o compromís social, dende la no violencia, en favor d'o medio ambient y d'o desarrollo sostenible. Asinas l'ha feito en a suya luita frent a lo Plan Hidrolochico Nacional de 2001 presentau por o segundo gubierno de Jose María Aznar, que finalment aturó José Luis Rodríguez Zapatero.
  
  Lo premio s'atorga anyalment a seis personas de diferents rechions d'a planeta, que s'han distinguiu por as suyas actividatz en favor d'a conservación d'o medio ambient. La ceremonia d'entrega se celebró en o War Memorial Opera House de San Francisco (California) o 14 d'abril de 2003. Lo churau le reconoixió por levar a campanya contra o Plan Hidrolochico Nacional, que quereba fer más entibos y tresvases d'aguas d'os zaguers ríos de fluxo libre que remanen en Espanya, por treballar por un futuro d'agua sostenible, alazetau en a conservación, o reciclache y en alternativas más intelichents ta l'agricultura.
  
  Chuntas Podemos 
  Miembro de Puyalón, partito que alcuerda presentarse con a coalicición Chuntas Podemos en as eleccions chenerals de 2016, encabezó a lista a lo Congreso d'os Deputatos por a provincia de Zaragoza, estando esleyito diputau.
  
  Vinclos externos 
   Página académica en la Universidad de Zaragoza
   Página web de la Fundación Nueva Cultura del Agua
  
  Referencias 
  
  Deputaus por Aragón
  Fisicos d'Espanya
  Naixius de Madrit
  Politicos d'Aragón
  Profesors universitarios d'a Comunidat de Madrit
  1951 (naixencias)